Wyrzysk
Wyrzysk (saksa Wirsitz) on linn Poolas Suur-Poola vojevoodkonnas Piła maakonnas, Wyrzyski valla halduskeskus. Wyrzysk asub Piłast umbes 36 km idas ja Nakło nad Noteciąst ligi 20 km läänes. Wyrzyskit on ürikutes esimest korda mainitud 1326. aastal, linnaõigused sai 1565. aastal. Esimese Poola jagamise tulemusel läks linn 1772. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Wyrzysk Poola koosseisu tagasi.